open-index/open-wikipedia-markdown huggingface dataset:
Purjevälskäri

**Purjevälskäri** (*Zebrasoma veliferum*) on välskärikaloihin kuuluva kala.

## Koko ja ulkonäkö
Purjevälskäri voi kasvaa 40&nbsp;cm pitkäksi. Sen vartalo on tumman ja vaaleamman ruskean pystyraitainen, litteä. Kalan pullistellessa vaikkapa lajitoverin uhkailemiseksi selkäevä nousee purjeeksi, jonka pinta-ala on lähes yhtä suuri kuin kalan vartalo.

## Alkuperä
Purjevälskäri elää luonnossa Indopasifisella merialueella ja läntisellä Tyynellämerellä.

## Käyttäytyminen
Purjevälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan. Se ei yleensä näyki koralleja, joten se sopii riutta-akvaarioon.

## Ravinto
Purjevälskäri syö elävää tai kuivattua levää, tai leväpitoista valmisruokaa.

## Lähteet

## Aiheesta muualla
*
Ernesto Lecuona

**Ernesto Lecuona y Casado** (6. elokuuta 1895 Guanabacoa, Kuuba – 29. marraskuuta 1963) oli kuubalainen säveltäjä. Hänet otettiin postuumisti Songwriters Hall of Fameen.

Lecuonan sävellyksiä ovat muun muassa "Siboney" (*Canto Siboney*), "Malagueña" ja "Andalucía". Hänen menestyskappaleensa "Always in My Heart" (*Siempre en mi corazón*) nimettiin 1942 parhaan laulun Oscar-ehdokkaaksi, mutta se hävisi kappaleelle "White Christmas". Hän oli viihdemusiikkia soittavan maineikkaan Lecuona Cuban Boys -yhtyeen jäsen.

Menestyksen myötä hän oleskeli yhä enemmän Yhdysvalloissa ja muutti lopullisesti Tampaan Floridaan 1960 Kuuban jouduttua kommunistihallinnon valtaan. Hän kuoli sydänkohtaukseen ollessaan Teneriffalla Kanariansaarilla. Hänet on haudattu New Yorkiin.

## Lähteet
*Songwriters Hall of Fame
Geneseo Subdivision

**Geneseo Subdivision** on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus, joka yhdistää Geneseon, Lyonsin ja Sterlingin kaupungit. Nykyisin rataosalla liikennöidään vain jakelu- ja keräilyjunia.

## Aiheesta muualla
* Kansas & Oklahoma Railroad: Ratakartta
Martti Kuisma

**Martti Veikko Kuisma** (27. elokuuta 1936 Kirvu – 1. tammikuuta 2000 Helsinki) oli suomalainen näyttelijä.

Kuisma valmistui Suomen Teatterikoulusta vuonna 1958. Hän työskenteli Oulun kaupunginteatterissa vuosina 1959–1961, Porin teatterissa vuosina 1961–1963 ja Jyväskylän kaupunginteatterissa vuosina 1963–1965. Vuonna 1965 perustetussa MTV-teatterissa hän oli mukana alusta saakka vuoteen 1979 ja näytteli muun muassa keskeiset roolit televisionäytelmissä *Metrokortti*, *Huone puutalossa*, *Tavallinen impi*, *Orvar Kleinin laillinen ruumis* ja *Illansuusta puoleen päivään*. Hän vieraili useissa kesäteattereissa ja näytteli muun muassa *Tuntemattoman sotilaan* Antti Rokkaa Pyynikin kesäteatterissa vuosina 1967–1969 ja Oulun kaupunginteatterissa 1970-luvulla. Radioteatterissa hän vieraili useasti ja esiintyi vielä 1990-luvulla muun muassa *[[Kantolan perhe]]essä*.

Kuisma näytteli noin kymmenessä elokuvassa, joista tunnetuimpia on Uuno Laurilan osa elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]*. Myöhemmin hän näytteli muun muassa elokuvissa *[[Viimeinen savotta (elokuva)|Viimeinen savotta]]* ja *[[Tuhlaajapoika (vuoden 1992 elokuva)|Tuhlaajapoika]]*. Kuisma kuoli pitkään sairastettuaan Marian sairaalassa Helsingissä 63-vuotiaana. Hänet on haudattu Malmin hautausmaalle.

## Filmografia
* *[[Nummisuutarit (vuoden 1957 elokuva)|Nummisuutarit]]* (1957)
* *[[Nuori mylläri]]* (1958)
* *[[Sven Tuuva]]* (1958)
* *[[Vatsa sisään, rinta ulos!]]* (1959)
* *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968)
* *[[Pohjantähti (elokuva)|Pohjantähti]]* (1973)
* *[[Viimeinen savotta (elokuva)|Viimeinen savotta]]* (1977)
* *[[Tuntematon ystävä]]* (1978)
* *[[Pölhölä]]* (1981)
* *[[Ramses ja unet]]* (1982)
* *[[Kadunlakaisijat]]* (1991)
* *[[Tuhlaajapoika (vuoden 1992 elokuva)|Tuhlaajapoika]]* (1992)

## Lähteet

## Aiheesta muualla
*
Juho Peura

**Johan (Juho) Peura** (24. toukokuuta 1879 Laukaa – 26. toukokuuta 1918 Tampere) oli suomalainen poliitikko, joka toimi SDP:n kansanedustajana vuosina 1914−1917. Hän kuoli sisällissodan jälkeen Tampereen vankileirillä.

## Elämä
### Nuoruus
Laukaan Nurmijärven kylässä Keisarin talossa syntyneen Juho Peuran vanhemmat olivat talonpoika Otto Peura (s. 1838) ja Rautalammista kotoisin ollut Miina Pietiläinen (s. 1842). Peura oli puusepän opissa ja kävi käsityöläiskoulun, jonka jälkeen hän työskenteli vuosisadan vaihteesta lähtien puuseppänä Tampereella. 

### Kansanedustajaksi
Vuonna 1900 Peura liittyi Tampereen työväenyhdistykseen ja sosialidemokraattiseen puolueeseen. Puuttuvaa koulusivistystään hän paikkasi ahkeralla itseopiskelulla. Myöhemmin Peura työskenteli Tampereen työväentalon vahtimestarina. Peura oli Tampereen Työväen Sanomalehti Oy:n hallituksen puheenjohtaja sekä Tampereen työväenopiston johtokunnan jäsen. Vuonna 1914 hänet valittiin eduskuntaan.

### Sisällissota
Helmikuun vallankumouksen jälkeen keväällä 1917 Peura valittiin Tampereen kunnallisen elintarvikelautakunnan jäseneksi. Sisällissodan alla Peura vastusti aseellista kapinaa. Sisällissodan sytyttyä Peura kuitenkin valittiin kaupungin ylimmäksi päättäväksi elimeksi muodostetun Tampereen työväenjärjestöjen johtavan komitean puheenjohtajaksi. Lisäksi hän toimi Tampereen vallankumousoikeuden puheenjohtajana. Peura jäi Tampereen taistelun aikana valkoisten vangiksi, mutta hänet vapautettiin jo muutaman päivän kuluttua. Peura vangittiin uudelleen huhtikuun lopussa ja lähettiin jälleen vankileirille Kalevankaalle. Hän kuoli keuhkokuumeeseen Tampereeen vankileirin sairaalassa toukokuussa 1918. Peura on haudattu Kalevankankaan hautausmaalle.

## Lähteet
Komitas Vardapet

**Soghomon Gevorki Soghomonjan** () eli pappisnimeltään **Komitas Vardapet** () tai **Gomidas Vartabed** (26. syyskuuta tai 8. lokakuuta 1869 Kütahya, Osmanien valtakunta – 22. lokakuuta 1935 Pariisi) oli armenialainen säveltäjä, kansanmusiikintutkija, kuoronjohtaja ja pappi. Häntä pidetään Armenian taidemusiikin isänä.

Vardapet syntyi musikaaliseen perheen, jossa puhuttiin turkin kieltä. Hänen äitinsä kuoli, kun hän oli yksivuotias, ja hänen isänsä menehtyi kymmenen vuotta myöhemmin. Vardapet eli isoäitinsä kanssa vuoteen 1881 ja opiskeli papiksi. Hän opiskeli myöhemmin musiikkia Saksassa ja keräsi tuhansia kansanlauluja kotimaansa kylissä. 

Vardapetin tunnetuin teos on liturgia *Badarak*, jonka sävellystyön hän aloitti vuonna 1892. Teos esitetään useimmiten säveltäjän itse suosimalla kolmiäänisellä mieskuorolla. Vardapet teki armenialaisesta musiikista tunnettua myös ulkomailla.

Vardapet työskenteli vuodesta 1910 Konstantinopolissa, jonne hän perusti 300-henkisen *Gusan*-kuoron. 24. huhtikuuta 1915 armenialaisten kansanmurhan alkaessa turkkilaiset karkottivat Vardapetin Çankırıin, mutta hän sai palata pääkaupunkiin viidentoista päivän kuluttua. Tapahtumat järkyttivät hänen mielenterveyttään. Hän joutui syksyllä 1916 turkkilaiseen sotasairaalaan, ja hänet siirrettiin vuonna 1919 Pariisiin. Hän kuoli mielisairaalassa Villejuifissa 1935. 

Nykyisin Jerevanissa toimii Vardapetin mukaan nimetty musiikkiakatemia. Hänen kunniakseen on lisäksi nimetty jousikvartetti.

## Katso myös
*Komitas Vardapedin virtuaalinen museo  viitattu 6.3.2009
Hutchinson Subdivision

**Hutchinson Subdivision** on Kansasin osavaltion etelä- ja keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus, joka alkaa Wichitasta ja johtaa Hutchinsoniin. Rataosalla liikennöidään tavaraliikennettä sekä jakelu- ja keräilyjunia.

Rataosuus on alun perin kuulunut Missouri Pacific Railroad -yhtiölle, joka siirtyi Union Pacific Railroadin omistukseen. Central Kansas Railway osti rataosan. Rataosa siirtyi Kansas and Oklahoma Railroadin omistukseen, kun yhtiö osti Central Kansas Railwayn.

## Aiheesta muualla
* Kansas & Oklahoma Railroad: Ratakartta
Ørsted (satelliitti)

**Ørsted** on Tanskan avaruustutkimusinstituutin ensimmäinen satelliitti, joka laukaistiin 23. helmikuuta 1999. Satelliitin tehtävänä on kartoittaa maan magneettikentän muutoksia, ja satelliitti on nimetty tanskalaisen fyysikon Hans Christian Ørstedin mukaan.

## Päämäärä
Satelliitin ensisijainen päämäärä on kartoittaa maan magneettikenttää 14 kuukauden jaksoissa ja tulosten pohjalta parantaa sekä tarkentaa magneettikentän malleja ja havaita muutokset magneettikentässä.

Lisäksi Ørstedin tuloksia käytetään tutkimuksissa, jotka kartoittavat maan magneettikentän vaihteluita sekä aurinkotuulen vaikutuksista maan magneettikenttään.

Satelliitin tuloksia on myös vertailtu vuosina 1979&ndash;1980 saatuihin maan magneettikentän tuloksiin, jotka keräsi Yhdysvaltojen Magsat-satelliitti.

Satelliitti on edelleen toiminnassa vuonna 2009 .

## Laitteisto
* CSC flux-gate magnetometri magneettikentän voimakkuuden ja suunnan mittaamiseksi
* Tähtikamera satelliitin suunnan ja sijainnin selvittämiseksi
* Overhauser-magnetometri magneettikentän voimakkuuden mittaamiseksi (suuntariippumaton)
* Hiukkasilmaisin nopeiden elektronien, protonien ja alfahiukkasten mittaamiseksi satelliitin ympäriltä
* Turbo-Rogue GPS -vastaanotin satelliitin tarkan sijainnin määrittämiseksi

## Tekniset tiedot
* Paino 62 kg
* Koko 34&times;45&times;72 cm
* Virtalähde 5 GaAs-aurinkopaneelia
* Tietokone 16 MHz 80C186 jossa 16 Mt muistia

## Triviaa
* Kun vertailtiin Ørstedin tuloksia kaksikymmentä vuotta aikaisemmin saatuihin Magsatin tuloksiin, huomattiin että maan magneettikenttä oli heikentynyt keskimäärin 2&nbsp;%, mutta muun muassa Bermudan kolmion yläpuolella heikentymistä oli tapahtunut 6&nbsp;%. 

## Lähteet
* The Ørsted Satellite  

### Viitteet
Ørsted

**Ørsted** tai **Oersted** voi tarkoittaa ainakin seuraavia:

## Paikkakuntia
* Ørsted, taajama Assensin kunnassa Tanskassa
* Ørsted, taajama Norddjursin kunnassa Tanskassa

## Henkilöitä
* Anders Sandøe Ørsted (1778–1860), tanskalainen poliitikko ja oikeustieteilijä, Tanskan pääministeri 1853–1854
* Hans Christian Ørsted (1777–1851), tanskalainen fyysikko ja kemisti, sähkövirran magneettisen vaikutuksen ja alumiinin keksijä
* Niels-Henning Ørsted Pedersen (1946–2005), tanskalainen jazz-kontrabasisti
## Tieteessä
* örsted, vanha magneettikentän voimakkuuden yksikkö
* Ørsted, tanskalainen satelliitti
* Ørsted-mitali, vuosittain myönnettävä palkinto merkittävistä saavutuksista fysiikan opetuksessa
## Muita merkityksiä
* Ørsted A/S, Tanskan suurin energiayhtiö.
Jetmore

**Jetmore** on kaupunki Hodgemanin piirikunnassa Kansasin osavaltiossa Yhdysvalloissa. Vuoden 2000 väestönlaskennan mukaan kaupungin asukasluku oli 867. Kaupunki on piirikunnan hallinnollinen keskus. 

United States Census Bureaun mukaan kaupungin pinta-ala on 2,8&nbsp;neliökilometriä. Pinta-alasta kaikki on maata, vesialueita ei ole. Vuoden 2000 väestönlaskennan perusteella kaupungissa oli 427 asuntoa, 362 taloutta ja 241 perhettä, väestöntiheyden ollessa 317&nbsp;asukasta neliökilometrillä. Valtaosa (96,79%) asukkaista oli syntyperältään valkoihoisia.

## Liikenne
Kaupungin keskustassa risteävät maantiet 283 ja 156. Keskustan eteläpuolella sijaitsee myös Jetmore Municipal Airport.

Kaupunkiin on ollut rautatieyhteys Kansas and Oklahoma Railroadin operoimaa Larned–Jetmore-sivurataa pitkin, mutta nykyisin Jetmoren ja Hanstonin välinen osuus on lakkautettu.

## Lähteet
Anders Henriksson

**Anders "Henkan" Henriksson** (26. toukokuuta 1945 – 4. joulukuuta 2016) oli ruotsalainen musiikkituottaja Tukholmasta.

Henriksson oli laulunkirjoittaja ja tuottaja Tages-yhtyeessä. Vuodesta 1976 hän työskenteli Magnus Ugglan kanssa.

## Lähteet
Towner

**Towner** voi tarkoittaa seuraavia:

Henkilöitä:
* Edgar Thomas Towner (1890–1972), australialainen upseeri ja maantieteilijä, Viktorian Ristin saaja
* Horace Mann Towner (1855–1937), yhdysvaltalainen poliitikko
* Ralph Towner (1940–2026), yhdysvaltalainen kitaristi, multi-instrumentalisti, säveltäjä ja sovittaja

Maantieteellisiä paikkoja:
* Towner, Colorado, Yhdysvallat
* Towner, Pohjois-Dakota, Yhdysvallat

Muita:
* Towner, Kia Motorsin automalli
* USS Towner (AKA-77), Yhdysvaltain laivaston alus.
Giovanni Saldarini

**Giovanni Saldarini** (11. joulukuuta 1924 – 18. huhtikuuta 2011 Milano) oli italialainen kirkonmies. Hän toimi Torinon arkkipiispana vuosina 1989–1999 ja oli kardinaali 28. kesäkuuta 1991 alkaen. Ylitettyään 80 vuoden iän hän ei voinut enää osallistua konklaavissa uuden paavin valintaan keväällä 2005.

## Lähteet
Villa Sofia

**Villa Sofia** on Tammelan kaupunginosassa Tampereella sijaitseva, vuonna 1921 rakennettu ja 1990-luvulla peruskorjattu kertaustyylinen rakennus, joka on nk. *Puu-Tammelan* alueen alkuperäisistä rakennuksista ainoa tiilirunkoinen.

Villa Sofiassa on alun perin ollut kolme huoneistoa. Koska lähes koko Tammela oli tuhoutunut vuoden 1918 taisteluissa, valtio myönsi lainaa myös yksityishenkilöille talojen rakentamiseen. Kolme perhettä lähti rakentamaan Villa Sofiaa omaksi kodikseen. Perimätiedon mukaan yhden perheen isä oli muurari, mikä selittäisi kivitalon nousemisen keskelle Puu-Tammelaa. Perheet ajautuivat kuitenkin rahavaikeuksiin, joten Tampereen kaupunki lunasti rakennuksen itselleen jo rakennusvuonna 1921. Villa Sofiassa oli kaupungin vuokra-asuntoja 1990-luvun alkupuolelle saakka. Vuonna 1995 kaupunki myi rakennuksen tarjousten perusteella purettavaksi. Heini ja Tatu Niklas-Salminen voittivat tarjouskilpailun, mutta purkamisen sijasta he kunnostivat talon siitä diplomityönsä Tampereen teknillisen yliopiston arkkitehtuurin osastolle tehneen Outi Palttala-Heiskalan ohjauksen mukaisesti.

Rakennukseen on lisätty kuisti, ja alkuperäiset halkokellarit on muutettu opetuskeittiö- ja ohjelmatiloiksi. Yläkerrassa alkuperäistä huoneistojakoa on kunnioitettu mahdollisimman pitkälle, ja talo on sisustettu ajan hengen mukaisesti.

Rakennus on suojeltu asemakaavalla.

## Lähteet
* Outi Palttala-Heiskala (2004): Kullervonkatu 28, tamperelaisen vuokrapientalon historia ja tulevaisuus. TTY/Arkkitehtuurin osasto diplomityö nro 633

### Viitteet

## Aiheesta muualla
* Villa Sofian kuvin ja nykyinen toiminta
Rurik Ekroos

**Rurik Ekroos** (28. huhtikuuta 1902 Helsinki – 23. joulukuuta 1977) oli suomalainen näyttelijä.

Ekroos hakeutui 16-vuotiaana Svenska Teaternin oppilaskouluun ja työskenteli sitten Svenskanissa 17 vuotta. Åbo Svenska Teaterin vuonna 1936 alkanut näyttelijäkiinnitys keskeytyi sotaan. Vuonna 1943 Ekroos kiinnitettiin Wasa Teaterin näyttelijäksi ja ohjaajaksi ja vuotta myöhemmin teatterinjohtajaksi. Vuonna 1947 hän siirtyi takaisin Turkuun ÅST:n johtajaksi. Ralf Långbackan tultua johtoon 1960 Ekroos toimi apulaisjohtajana, kunnes palasi synnyinkaupunkiinsa Helsinkiin ja näytteli vielä 1961–1969 Svenska Teaternissa.

Ekroos palkittiin vuonna 1954 Pro Finlandia -mitalilla.

## Filmografia

## Lähteet

## Aiheesta muualla
*
David Manker Abshire

**David Manker Abshire** (11. huhtikuuta 1926 Chattanooga, Tennessee, Yhdysvallat – 31. lokakuuta 2014) oli yhdysvaltalainen republikaanipoliitikko. Hän toimi presidentti Ronald Reaganin erikoisneuvonantajana sekä vuosina 1983–1987 Yhdysvaltain pysyvänä edustajana Natossa.

Abshire julkaisi uransa aikana useita kirjoja. *Saving the Reagan Presidency: Trust Is the Coin of the Realm* ilmestyi vuonna 2005.

Abshire oli naimisissa ja hänellä oli viisi lasta. Hän oli Korean sodan veteraani ja sai tohtorinarvon Georgetownin yliopistosta vuonna 1959, pääaineenaan historia. Hänet valittiin heinäkuussa 2002 newyorkilaisen hyväntekeväisyysjärjestö Richard Lounsbery Foundationin puheenjohtajaksi.

## Teokset
* *The South Rejects a Prophet* (1967)
* *International Broadcasting: A New Dimension of Western Diplomacy*, 1976
* *Foreign Policy Makers: President vs. Congress*, 1979
* *Preventing World War III: A Realistic Grand Strategy*, 1988
* *Putting America's House in Order: The Nation as a Family, with Brock Brower*, 1996
* *Saving the Reagan Presidency: Trust Is the Coin of the Realm*, 2005
* *A Call to Greatness: Challenging Our Next President*, 2008. 

## Lähteet

## Aiheesta muualla
Mark Andrews

**Mark Andrews** (19. toukokuuta 1926 Cassin piirikunta, Pohjois-Dakota – 3. lokakuuta 2020) oli yhdysvaltalainen republikaanipoliitikko.

Andrews on kotoisin Cassin piirikunnasta, Pohjois-Dakotasta. Hän opiskeli sotilasakatemia West Pointissa vuodesta 1944 vuoteen 1946, jolloin hänet vapautettiin akatemiasta terveydellisten syiden vuoksi. Andrews valmistui Pohjois-Dakotan osavaltionyliopistosta vuonna 1949. Hän ryhtyi maanviljelijäksi ja aloitti poliittisen uransa 1950-luvun alussa. Andrews sai ensimmäistä kertaa paikan Yhdysvaltain edustajainhuoneessa Hjalmar Nygaardin kuoleman jälkeen järjestetyssä erityisäänestyksessä vuonna 1963. Hänet valittiin täydelle kaudelle vuonna 1964, ja hän piti paikkaa yhtämittaisesti tammikuuhun 1981 saakka.

Andrews luopui paikastaan edustajainhuoneessa vuonna 1980 ja pyrki sen sijaan senaattiin. Hän voitti paikan saaden 70 prosenttia äänistä ja istui yhden kauden vuosina 1981–1987. Kent Conrad voitti hänet vuoden 1986 äänestyksessä. Andrews vetäytyi politiikasta ja perusti konsultointiyrityksen Washingtoniin. Hän asuu vakituisesti Mapletonissa, Pohjois-Dakotassa.

Grand Forksin kansainvälistä lentoasemaa on kutsuttu hänen mukaansa Mark Andrewsin lentokentäksi. 

## Lähteet

## Aiheesta muualla
*Mark Andrews Biographical Directory of the United States Congressin sivuilla
ITV4

**ITV4** on brittiläinen televisiokanava, joka aloitti toimintansa 1. marraskuuta 2005. Kanavan ohjelmisto koostuu uutis- ja ajankohtaisohjelmista, urheiluohjelmista ja yhdysvaltalaisista komedia ja draamasarjoista sekä ITV:n toimintasarjoista 1960- ja 1970-luvuilta. Kanava on saatavilla ilmaiseksi digitaalisessa antenni- tai kaapeliverkossa tai satelliitin kautta.

ITV4:n tarkoitus oli korvata ITV:n Men & Motors -kanava, kummatkin kanavat olivat saatavilla maanpäällisessä verkossa kunnes Men & Motors siirtyi kaapelin ja satelliitin puolelle ja se korvattiin ympäri vuorokauden ohjelmaa lähettävällä pelikanavalla ITV Playllä (joka myöhemmin korvattiin ITV2+1 -kanavalla). Eräät Men & Motorsin ohjelmat siirrettiin ITV4 -kanavalle.

## Ohjelmistoa
*Kolmas kivi auringosta
*Clerks: The Animated Series
*Unelmien kentät
*LAPD: Life On the Beat
*The Larry Sanders Show
*Pulmuset
*Poliisikamera – käy!
*Saturday Night Live
*Smith
*Used Car Roadshow

## Logos

Tiedosto:ITV4 (not used).jpg|2004-2006 (unused)
Tiedosto:ITV4.svg|2005-2013
Tiedosto:ITV4logo.png|2013-2022


## Aiheesta muualla
* ITV4:n kotisivut
My Mother’s Hymn Book

__NOTOC__
**My Mother’s Hymn Book** on Johnny Cashin albumi, joka julkaistiin 6. huhtikuuta 2004. Se sisältää hengellisiä lauluja hänen äitinsä hymnikirjasta.

Albumi debytoi Yhdysvalloissa Billboard 200 -listan sijalla 194.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 

## Lähteet
Medal of Honor: Vanguard

**Medal of Honor: Vanguard** on EA Los Angelesin ja Budcat Creationsin kehittämä sekä Electronic Artsin julkaisema  ensimmäisen persoonan ammuntapeli, joka kuvaa toisen maailmansodan ratkaisutaisteluita. Peli julkaistiin vuonna 2007 PlayStation 2:lle ja Wiille.

*Vanguardissa* pelaaja palvelee korpraali Frank Keeganina Yhdysvaltain armeijan 82. maahanlaskudivisioonassa. Tehtävät alkavat laskuvarjohypyllä vihollisen linjojen taakse aina operaatio Huskysta operaatio Varsityyn Sisilian rannikolla. Pelin ikäraja on Suomessa 16+.

## Aiheesta muualla
*http://planetmedalofhonor.gamespy.com/mohvanguard/
Mokkaluikero

**Mokkaluikero** (*Atrosalarias fuscus*) on  luikeroihin kuuluva kala.

## Koko ja ulkonäkö
Mokkaluikero kasvaa noin 10&nbsp;cm pitkäksi. Selkäevä kohoaa komeana harjana lähes koko selän pituudelta. Väritys on yleensä tumman ruskeansävyinen, myös oranssiin vivahtavia kantoja esiintyy. Koiras muuttaa väriään kutuaikana.
     
## Alkuperä
Mokkaluikero elää luonnossa Tyynenmeren ja Intian valtameren länsiosissa.

## Käyttäytyminen
Mokkaluikero viihtyy altaassa, jossa on paljon suojapaikkoja. Se saattaa nyppiä korallien polyyppejä ja simpukoiden vaippaa.
 
## Ravinto
Mokkaluikero syö luonnossa enimmäkseen levää.

## Lähteet

## Aiheesta muualla
*
Manny Puig

**Manny Puig** (s. 13. helmikuuta 1954 Kuuba) on yhdysvaltalainen villieläinten kouluttaja. Hän työskennellyt haiden, karhujen ja alligaattorien kanssa. Hän on esiintynyt myös televisiosarjoissa Jackass ja Wildboyz. Puig asuu tällä hetkellä Miamissa, ja hänen lempinimensä on "*Sharkman*" ().

## Elämäntapa

Puig on kiinnostunut villieläimistä, ja hän pitää myös historia- ja luontodokumenteista. Puig kunnioittaa suuresti Amerikan alkuperäisasukkaita mm. heidän selviytymistaitojensa takia. Puig on kertonut sankarinsa olevan Tarzan.

Puigin harrastuksiin kuuluu kuntosalilla käynti ja ajanvietto ystävien kanssa. Hän pitää myös kahvista.

## Nuoruus

Puig syntyi Kuubassa vuonna 1954. Pian hän kuitenkin muutti vanhempiensa kanssa Floridaan. Floridassa Puigin kiinnostus villieläimiä kohtaan heräsi. Hän kävikin usein Evergladesin rämealueella vain paistinpannu ja haulikko mukanaan saalistamassa hirviä ravinnokseen.

## Jackass ja Wildboyz

Puig on toiminut eläinasiantuntijana sarjoissa Jackass ja Wildboyz. Yksi Puigin tunnetuimmista tempuista tapahtui Jackass-sarjassa. Hän sukelsi Steve-On kanssa meressä vaarallisten haiden seassa. Puig sanoo, että Steve-O oli onnekas, kun hän ei menettänyt jalkaansa potkaistuaan haita.

Puigin vaarallisin ja samalla ikimuistoisin hetki *Wildboyz*issa oli se, kun näykkijäkilpikonna puraisi häntä käteen. Steve-O kertoi, että se oli ensimmäinen kerta kun hän kuuli Puigin huutavan.

## Projektit

:n ja Wildboyzin viimeisen tuotantokauden jälkeen Puig  alkoi tehdä omaa elokuvaa nimeltä "Ultimate Predator". Elokuvassa Puig on tekemisissä erilaisten villieläinten kuten haiden kanssa. Jackass:sta tutut Johnny Knoxville, Steve-O, Chris Pontius ja Jeff Tremaine olivat myös mukana.

Puig esiintyy vuonna 2008 esitettävässä sarjassa "*The American Outdoorsman presents Predator Hunt*", jossa kalastetaan haikaloja Meksikonlahdesta. 

## Filmografia

## Lähteet

* Internet Movie Database - Manny Puig
* mannypuig.com
* MySpace - Manny "the sharkman" Puig

## Aiheesta muualla
* Manny Puigin kotisivut
* Puig Internet Movie Databasessa
* Puigin MySpace
Palaeomastodon

**Palaeomastodon** (suom. ”ennen mastodonia”) oli Pohjois-Afrikassa eoseeni- ja oligoseenikaudella noin 35 miljoonaa vuotta sitten elänyt norsueläin. Se kehittyi Moeritheriumista, ja oli mahdollisesti kaikkien nykyisten norsujen kantamuoto. Se oli myös sukua Arsinotheriumille ja Deinotheriumille. Se söi hedelmiä.

## Ulkonäkö

*Palaeomastodonilla* oli pienet syöksyhampaat. Sen pitkän alaleuan etuhampaat olivat kuin eräänlainen lapio, jolla se kauhoi kasveja vedestä. Se oli 1–2 metriä korkea ja painoi 2 tonnia. *Palaeomastodonilla* oli kärsä.

## Löydöt

*Palaeomastodon* löydettiin sen sukulaisen *[[Phiomia]]n* kanssa Gabal Qatranin muodostumasta Egyptistä Al-Fayyumin kaupungista.

## Lähteet

* The genus Palaeomastodon *elephant.se*
Val Camonica

**Val Camonica** on laakso Alppien eteläosissa Lombardiassa Italiassa. Laakso on Oglio-joen ja Iseon järven ympäristössä ja suurin osa siitä kuuluu Brescian maakunnan pohjoisosiin. Se on kuulu kalliopiirroksistaan, jotka ovat Italian Alppien suurimmat. Vuodesta 1979 alue on kuulunut Unescon maailmanperintöluetteloon.

## Puistojen kalliotaidetta

## Aiheesta muualla

* Val Camonica Unescon sivuilla
Natalia Druyts

**Natalia Druyts** (s. 3. joulukuuta 1980, Westerlo) on belgialainen poptähti. Hän sijoittui toiseksi Belgian *Idool*-kilpailun ensimmäisellä tuotantokaudella 2003. 

Druyts on valmistunut kielenkääntäjäksi englannista espanjaan. Hänen musiikillisiin esikuviinsa kuuluvat Madonna, George Michael, Anastacia ja P!nk. 

Druyts osallistui helmikuussa 2004 Belgian kansallisiin esikarsintoihin, mutta ei päässyt edustamaan maataan Eurovision laulukilpailuun kappaleella "Higher Than The Sun". Laulu sijoittui kuitenkin Belgian singlelistojen toiseksi. Hän on osallistunut myös Belgian *[[Tanssii tähtien kanssa]]* -ohjelmaan. 

Druyts on tehnyt yhteistyötä The Pointer Sisters -yhtyeen jäsenten kanssa. "Natalia Meets The Pointer Sisters" -show'ta seurasi yli 130&nbsp;000 ihmistä. Druytsin ja Pointer Sistersin yhteistyöstä syntynyt single "Sisters Are Doin' It For Themselves" ilmestyi lokakuussa 2005 ja nousi Belgian singlelistan kakkoseksi. Tammikuussa 2008 Druytsin on määrä esiintyä En Voguen ja Shaggyn kanssa.

## Studioalbumit
* *This Time* (2003, #4)
* *Back for More* (2004, #1)
* *Everything & More* (2007, #1)
* *Wise Girl([[2009]], #1)
* *Overdrive* ([[2013]])
* *In My Blood* ([[2016]])
* *The Sound of Me'' (2017)
Võronkielinen Wikipedia

**Võronkielinen Wikipedia** () on Wikipedian võronkielinen versio. Se sai alkunsa 25. kesäkuuta 2005. Tällä hetkellä sen artikkelimäärä on 6 884 (1.1.2026).

Võro on lähellä viron kieltä oleva itämerensuomalainen kieli, jota puhuu noin 70 000 ihmistä. Võroa äidinkielenään puhuvat Wikipedian käyttäjät ovat pääasiassa kotoisin Võrumaalta, eteläisestä Virosta.

## Virstanpylväitä
* 3. maaliskuuta 2010 — 4 360 artikkelia
* 7. lokakuuta 2012 — 5 000 artikkelia
* 10. elokuuta 2013 — 5 125 artikkelia

## Katso myös
* Vironkielinen Wikipedia
Poliisikamera – käy!

**Poliisikamera – käy!** (*Police, Camera, Action!*) on brittiläinen dokumenttisarja, jota tuotettiin vuosina 1994–2002. Sarjaa esittää Britanniassa televisiokanava ITV4. Sarjassa seurataan brittipoliisien jokapäiväistä työtä ja työtehtäviä, joihin heidät hälytetään. Suomessa sarjaa esitti Yle TV2.

Sarjasta tuotettiin neljä tuotantokautta:

* Ensimmäinen tuotantokausi (1994–1996)
* Toinen tuotantokausi (1997–1998)
* Kolmas tuotantokausi (1999–2000)
* Neljäs tuotantokausi (2002–2002)

## Aiheesta muualla
*
Zeitgeist (albumi)

__NOTOC__
**Zeitgeist** on The Smashing Pumpkinsin kuudes studioalbumi, joka julkaistiin 10. heinäkuuta 2007.

## Kappaleet
# 
# 
# 
# 
# 
# 
# 
# 
# 
# 
# 
# 

### Bonuskappaleet
#
#
#

## Listasijoitukset
### Albumi

### Singlet

## Arvostelut
* AllMusic: 
* Desibeli.net: 
* Soundi: 
* V2.fi: 

## Lähteet
Paula Salmela

**Paula Susanna Salmela** (s. 1965 Mänttä) on suomalainen kuvanveistäjä ja kuvataiteen maisteri, joka asuu ja työskentelee Tampereella. Salmela on valmistunut Kankaanpään taidekoulusta vuonna 2001 ja Kuvataideakatemiasta vuonna 2008. Salmela on Suomen Kuvanveistäjäliitto ry:n jäsen. Hän on työskennellyt Suomen lisäksi Tanskassa ja Hollannissa. Julkisia teoksia esimerkiksi Porvoon Campuksen yleisen tilan reliefi *Together* 2015, Tampereen Vuoreksen reliefi *Heijastus* 2015, Vantaan Kivistön tilateos *In-Out* 2017 ja Porvoon Veden pumppaamorakennuksen seinässä oleva terästeos *Virtaus*. 

Salmela on luonut teoksissaan *Kosketus* (2007), *Luottamus* (2007) ja *Present* käsitteen ”tilanneinstallaatio” (). Salmela on ollut läsnä synnyttämässä teosta yhdessä katsojan kanssa esimerkiksi kosketuksen tai läsnäolon kautta. *Present* on Salmelan ensimmäinen teos, joka on esillä Taidemuseo Göstassa hänen synnyinkaupungissaan Mäntässä.

## Valokuvia teoksista

Tiedosto:AinoKpää.jpg|*Aino*, 1999, Kankaanpää.
Tiedosto:Paula Salmela Heijastus.JPG|*Heijastus*, 2015, Tampere.
Tiedosto:Paula Salmela Chrocus et Dahlia 2018.jpg|*Chrocus & Dahlia* (*Muodonmuutos*), 2018, Vuores, Tampere.
Tiedosto:Virtaus by Paula Salmela Porvoo 2019.JPG|*Virtaus*, 2019, Porvoo.
Tiedosto:Paula Salmela Tarkalla korvalla 2020.JPG|*Tarkalla korvalla*, 2020, Lempäälä


## Lähteet

## Aiheesta muualla
* Paula Salmelan kotisivut
Jorge Jurado

**Jorge García Jurado** (s. 22. syyskuuta 1995 Madrid, Espanja) on espanjalainen näyttelijä.

Jurado sai osan televisiosarjasta *[[Serranon perhe]]* jo kahdeksan vuoden ikäisenä. Hän ei ollut koskaan ajatellut näyttelevänsä, mutta hänen isoäitinsä Ketty sai selville koe-esiintymisestä ja ilmoitti hänet sinne. Sarjassa Jurado näyttelee Diegon nuorinta poikaa Curroa, joka on sarjan alussa kahdeksanvuotias. Curro on sarjassa varhaiskypsä, hieman ujo ja ehkä perheen järkevin poika.

*Serranon perheen* lisäksi Jurado on näytellyt elokuvassa *[[Goal II: Living the Dream]]* (2007) päähenkilön Santiagon veljeä Enriquea.

## Aiheesta muualla
*
Töre

**Töre** on taajama, seurakunta ja entinen kunta Norrbottenin läänissä Pohjois-Ruotsissa. Nykyisin nämä kaikki kuuluvat Kalixin kuntaan.

Olympiamitalisti, hiihtäjä Sven-Åke Lundbäck on syntyisin Törestä.

Tören satama on Perämeren ja siten koko Pohjanlahden pohjoisin satama.

## Taajama

Tören taajamassa on nykyisin noin 1 100 asukasta, ja oikealla olevan tietolaatikon tiedot koskevat juuri taajamaa. Taajaman asukasluku on ollut suurimmillaan noin 1 400 henkeä vuonna 1990. Tören satama on Pohjanlahden ja samalla myös Itämeren pohjoisin kohta. Eurooppatiet E4 ja E10 kulkevat Tören kautta.

Töre alkoi kasvaa 1800-luvulla kun vapaaherra Samuel-Gustav Hermelin perusti Töreforsin ruukin vuonna 1799. Ruukki käsitti pajan, sahan ja myllyn. Siellä sijaitsi Norrlannin suurin masuuni ja Norrbottenin ensimmäinen malmirata. Ruukki oli hyvin merkittävä ja edisti seudun kasvua. Muutamia ruukin alkuperäisiä rakennuksia on yhä jäljellä kylässä.

## Väestönkehitys

## Seurakunta

Tören seurakunta perustettiin vuonna 1909 erottamalla se Alakainuun seurakunnasta. Vuosina 1929–1991 seurakunta oli jaettuna Tören ja Morajärven (ruots. *Morjärv*) kirkonkirjapiireihin (ruots. *kyrkobokföringsdistrikt*). Kummassakin entisessä kirkonkirjapiirissä sijaitsee oma kirkko. Tören kirkko on vihitty käyttöön vuonna 1936 ja Morajärven kirkko vuonna 1929.

## Entinen kunta

Töre oli aikaisemmin myös itsenäinen kunta, joka erotettiin Alakainuun (ruots. *Nederkalix*) kunnan länsiosasta vuonna 1924. Tören alueella sijaitsi Tören taajaman lisäksi kunnan pohjoisosassa myös Morajärven taajama. Vuonna 1967 Töre liitettiin takaisin Alakainuuseen, joka sai vuonna 1971 nimekseen Kainuu (ruots. *Kalix*) keskustaajamansa mukaan. Tören kunnan pinta-ala oli 890,70 neliökilometriä, josta maata oli 832,80 neliökilometriä. Vuonna 2000 entisen kunnan alueella asui 2 592 asukasta.


Kuva:BD1952_Töre.png|Tören entisen kunnan sijainti Norrbottenin läänissä.
Kuva:Töre_vapen.svg|Tören käyttämä vaakuna vuosina 1951–1966.


## Lähteet
Canon Digital IXUS 60

**Canon Digital IXUS 60** on Canonin Digital IXUS-tuoteperheeseen kuuluva digitaalikamera, joka julkistettiin maaliskuussa 2006. Siinä on muun muassa kuuden megapikselin CCD-kenno, 3x optinen zoomi, 2,5 tuuman nestekidenäyttö ja 9 pisteen AiAF-automaattitarkennus. Kamera tukee SD- ja MultiMediaCard-muistikorttistandardia. Se toimii ladattavalla litiumioniakulla ja painaa ilman akkua ja muistikorttia noin 140 grammaa.

## Tärkeimmät ominaisuudet

*6 megapikselin CCD-kenno
*16 kuvausohjelmaa
*3x zoom-objektiivi
*9 pisteen AiAF-automaattitarkennus
*DIGIC II-suoritin ja iSAPS-tekniikka
*Makrokuvaus 3 senttimetrin etäisyydeltä
*2,5 tuuman nestekidenäyttö
*Videokuvaustoiminto
*ISO 800 vastaava herkkyys
*Suomenkieliset käyttövalikot

## Kuvakoot

### Valokuva
***Iso:** 2816&nbsp;×&nbsp;2112
***Keskikoko 1:** 2272&nbsp;×&nbsp;1704
***Keskikoko 2:** 1600&nbsp;×&nbsp;1200
***Pieni:** 640&nbsp;×&nbsp;480
***Leveä:** 2812&nbsp;×&nbsp;1584

### Videokuva
***Iso:** VGA, resoluutio 640&nbsp;×&nbsp;480, 30/15 kuvaa sekunnissa
***Keskikoko:** QVGA, resoluutio 320&nbsp;×&nbsp;240, 60/30/15 kuvaa sekunnissa
***Pieni:** QQVGA, resoluutio 160&nbsp;×&nbsp;120, 15 kuvaa sekunnissa

## Sisarmallit
Kameran sisarmallit ovat Canon Digital Ixy 70 Japanissa ja Canon PowerShot SD600 ja SD630 Pohjois-Amerikassa.

## Katso myös
*Digitaalinen valokuvaus
*Käyttöohjeet ja tekniset tiedot  Eu-alueelle. Canon-Europe.

## Lähteet
*Canonin suomenkieliset sivut 
*Digital Photography Rewiev
Hämeenlinnan normaalilyseo

**Hämeenlinnan normaalilyseo** oli Suomen ensimmäinen suomenkielinen normaalikoulu. Sen aloittamista koskeva asetus annettiin 29. toukokuuta 1873 ja toiminta aloitettiin 1. syyskuuta 1873. Koulutilana oli vuonna 1849 valmistunut rakennus, joka sijaitsi tuolloin Kymnaasikadun ja Läntisen Linnankadun kulmassa. Normaalilyseon muistolaatta on silloisessa koulurakennuksessa osoiteessa Sibeliuksenkatu 19, joka on nykykeskustan ensimmäisessä eli Linnanniemen kaupunginosassa.

## Historia
Koulun aloittaessa sinne haki 70 henkeä, joista 61 riittävän osaavaa otettiin oppilaiksi: 40 ensimmäiselle kurssille ja 21 toiselle luokalle. Toisen vuosikurssin oppilaat olivat suorittaneet ensimmäisen kurssin ruotsinkielisessä, vuonna 1864 Helsingissä aloittaneessa normaalikoulussa. Toisena vuonna oppilaita oli jo 97, joista 40 ensimmäisellä, 40 toisella ja 17 kolmannella luokalla. Uusille pyrkijöille järjestettiin kaksipäiväiset pääsykokeet. Tässä vaiheessa oppilaista noin puolet oli hämeenlinnalaisia ja puoleta muualta. Myöhempinä vuosina, samalla kun vuosiluokkien, oppilaiden ja opettajien lukumäärä kasvoi, muista maakunnista tulleiden oppilaiden osuus kasvoi.

Hämeenlinnan normaalilyseoa kävivät esimerkiksi Jean Sibelius ja Juho Kusti Paasikivi.

Normaalilyseo menetti asemansa, kun kasvatusopin professorin valvonnassa ollut opettajaopiskelijoiden harjoittelukoulu siirrettiin Helsinkiin 1887.

Hämeenlinnan klassillinen lyseo jatkoi vuodesta 1887 eteenpäin suomenkielistä yliopistoon pätevöittävää oppikouluopetusta Hämeenlinnassa. Uuden rakennuksen lyseo sai vuonna 1888. Koulun perinteitä jatkaa nykyään Hämeenlinnan lyseon lukio.

## Lähteet

## Aiheesta muualla
* Hämeenlinnan lyseon lukion vuosikertomus 2006
Ari-Kyösti Seppo

**Ari-Kyösti ”Kössi” Seppo** (s. 17. toukokuuta 1965 Joensuu) on suomalainen näyttelijä.

## Elämä

Seppo on opiskellut Lahden kansanopiston teatterikoulutuksessa vuosina 1986–1987.

Seppo on näytellyt muun muassa televisiosarjassa *[[Ansa ja Oiva]]* vuosina 1995–2001 Oivaa, toista sarjan päähenkilöistä.

Seppo on tullut tutuksi myös Tapio Piiraisen luottonäyttelijänä ja on esiintynyt Piiraisen ohjaamissa elokuvissa ja tv-sarjoissa, kuten *[[Raid (televisiosarja)|Raid]]*– tv-sarjassa sekä elokuvassa, *[[Poliisin poika (elokuva)|Poliisin pojassa]]* ja *[[Siivoton juttu|Siivottomassa jutussa]]*. Hänet muistetaan myös erityisesti Kalle Päätalona elokuvassa *[[Nuoruuteni savotat]]*, sekä Ahti Saarena *[[Talvisota (elokuva)|Talvisodassa]]*.

Elokuva– ja tv-rooliensa lisäksi Ari-Kyösti on näytellyt myös teattereissa, muun muassa Riihimäen Teatterissa ja Ryhmäteatterissa. Nykyään hän näyttelee Kuopion kaupunginteatterissa.

## Yksityiselämä
Sepon äiti oli näyttelijä Maija-Liisa Ahlgren (1929–1985).

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Merle Oberon

**Merle Oberon** (oik. **Estelle Merle O’Brien Thompson** 19. helmikuuta 1911 Bombay, Intia – 23. marraskuuta 1979 Malibu, Kalifornia) oli intialais-englantilainen näyttelijä.

## Ura
Oberon aloitti elokuvauransa 1930-luvulla esiintyen ensin nimellä Queenie Thompson – vasta hänen ensimmäinen aviomiehensä Alexander Korda sai hänet luopumaan tästä vuonna 1938. Hänen uransa kulta-aikaa olivat 1930- ja 1940-luvut, jolloin valmistui suurin osa hänen elokuvistaan. Oberonin kuuluisin rooli on epäilemättä naispääosa elokuvassa *[[Humiseva harju (vuoden 1939 elokuva)|Humiseva harju]]* (*Wuthering Heights*, 1939), jossa hänen vastanäyttelijänään oli Laurence Olivier. Oberon on saanut urastaan tähden Hollywood Walk of Famelle.

## Yksityiselämä
Merle Oberon oli naimisissa neljä kertaa, ja hänellä oli kaksi adoptoitua lasta, Francesca ja Bruno Pagliai Jr. kolmannen aviomiehensä Bruno Pagliain kanssa. Hän kuoli halvaukseen 68-vuotiaana jättäen testamentissaan liki koko omaisuutensa jaettavaksi lastensa kesken, lukuun ottamatta miljoonaa dollaria, jotka hän lahjoitti Motion Picture Country Home & Hospitalille.

## Filmografia

## Aiheesta muualla

* 
* Merle Oberon NNDB:ssä
* 
* "Merle Oberon website"
Antonio Resines

**Antonio Fernández Resines** (s. 7. elokuuta 1954 Torrelavega, Santanderin maakunta, Espanja) on espanjalainen näyttelijä. Suomessa hänet tunnetaan erityisesti roolistaan Diego-perheenisänä espanjalaisessa televisiosarjassa *[[Serranon perhe]]*.

## Osittainen filmografia
### Elokuvat
* *Ópera prima* (1980)
* *Vecinos* (1981)
* *La colmena* (1982)
* *La línea del cielo* (1983)
* *Sal gorda* (1983)
* *Sé infiel y no mires con quién* (1985)
* *Lulú de noche* (1986)
* *La vida alegre* (1987)
* *Moros y cristianos* (1987)
* *Amanece, que no es poco* (1988)
* *El vuelo de la paloma* (1989)
* *El baile del pato* (1989)
* *Todo por la pasta* (1991) 
* *Como ser mujer y no morir en el intento* (1991)
* *La marrana* (1992) 
* *Acción mutante* (1993)
* *Todos los hombres sois iguales* (1994)
* *La ley de la frontera* (1995)
* *Tranvía a la Malvarrosa* (1996)
* *La buena estrella* (1997)
* *Carreteras secundarias* (1997) 
* *El tiempo de la felicidad* (1997) 
* *La niña de tus ojos* (suom. *[[Unelmiesi tyttö]]*) (1998) 
* *Pídele cuentas al rey* (2000)
* *El portero* (2000)
* *La caja 507* (suom. *Lokero 507*) (2002)
* *Al sur de Granada* (2002)
* *Marujas asesinas* (2002)
* *El embrujo de Shanghai* (2002) 
* *Besos de gato* (2003)
* *Trileros* (2003)
* *El oro de Moscú* (2003)
* *Dos tipos duros* (2003)
* *Tánger* (2004)
* *El mundo alrededor* (2005)
* *Otros días vendrán* (2005)
* *La dama boba* (2006)
* *Celda 211* (2009)

### Televisio
* *Eva y Adán: agencia matrimonial*
* *Robles, investigador*
* *Los ladrones van a la oficina* (1993–1996)
* *La banda de Pérez* (suom. *[[Pérezin soittokunta]]*) (1997)
* *A las once en casa* (1998–1999)
* *Los Serrano* (suom. *[[Serranon perhe]]*) (2003–2008)

## Aiheesta muualla
*
Margarita

**Margarita** voi viitata seuraaviin:

* Margareta, naisennimi
* Margaríti eli Margaríta, saari Pohjoisen Egean saarten saariryhmässä Kreikassa
* 310 Margarita, päävyöhykkeen asteroidi.
Battersean voimalaitos

**Battersean voimalaitos** () on Lontoossa Battersean alueella sijaitseva tunnettu hiilivoimalaitos. Art Deco-tyylisen voimalan rakentaminen aloitettiin vuonna 1928. Se vastasi eteläisen Lontoon sähkön ja kaukolämmön tuotannosta. Laitos on kooltaan valtava, ja se onkin Euroopan suurin tiilirakennelma. Voimalaitos pysäytettiin lopullisesti vuonna 1983, minkä jälkeen tilat ovat saaneet olla pääasiassa käyttämättöminä. Irlantilainen Real Estate Opportunities (REO) osti rakennuksen vuonna 2006. Voimalaitoksen läheisyyteen valmistui vuonna 2021 uusi metroasema.

Voimala on esiintynyt useaan otteeseen myös populaarikulttuurissa. Ehkäpä tunnetuin esimerkki tästä on Pink Floyd -yhtyeen *[[Animals (albumi)|Animals]]*-levyn kansikuva.

## Lähteet

## Aiheesta muualla

* Battersea Power Station Community Group 
* Battersea Power Station Company 
* Voimalaitoksen historiaa 
* BBC NEWS: In Depth: Battersea Power Station  
* BBC NEWS: kuvia
Dakota, Minnesota and Eastern Railroad

**Dakota, Minnesota and Eastern Railroad**  on yhdysvaltalainen rautatieyhtiö, jonka päätoimialueena olivat Etelä-Dakotan ja Minnesotan osavaltiot. DME on Canadian Pacific Railwayn omistama tytäryhtiö. Yhtiön 1&nbsp;770&nbsp;kilometrin mittainen rataverkko ulottuu myös Iowan, Nebraskan ja Wyomingin osavaltioihin.

Alun perin yhtiötä sekä sen sisaryhtiötä Iowa, Chicago and Eastern Railroadia hallinnoi holding-yhtiö Cedar American Rail Holdings. DM&E sekä IC&E muodostivat yhdessä Yhdysvaltain laajimman *Class II* -rautatieyhtiön omistaman rataverkon.

Syyskuussa 2007 Canadian Pacific Railway ilmoitti ostavansa koko DME:n osakekannan, mikäli Surface Transportation Board (STB) hyäksyisi kaupan. STB ilmoitti hyväksyvänsä kaupan 30. syyskuuta 2008, ja DME:n viimeinen itsenäinen liikennöintipäivä oli 30. lokakuuta samana vuonna. Yhtiöiden fuusioituminen viimeisteltiin 31. lokakuuta 2008.

## Historia
Yhtiö aloitti liikenteen 5. syyskuuta 1986 rautatieyhtiö Chicago and North Western Railwayn myymillä vähäliikenteisillä rataosilla Etelä-Dakotassa ja Minnesotassa. Kauppojen vaikuttajana toimivat senaattori Larry Pressler ja hänen lainopillinen neuvonantajansa Kevin V. Schieffer, josta tuli yhtiön toimitusjohtaja 7. marraskuuta 1996.

Vuonna 1997 Dakota, Minnesota and Eastern Railroad ilmoitti suunnitelmistaan laajentaa rataverkkoaan rakentamalla uuden rautatieyhteyden Etelä-Dakotasta Wyomingin Powder River Basinin laaksoon. Tällöin yhtiöstä tulisi BNSF Railwayn ja Union Pacific Railroadin ohella kolmas rautatieyhtiö, joka hoitaa Powder Riverista lähtevää kivihiililiikennettä.

## Lähteet

## Aiheesta muualla
* Dakota, Minnesota and Eastern Railroad : rautatieharrastajan sivut
Kultaluikero

**Kultaluikero** (*Ecsenius midas*) on pohjan lähellä viihtyvä kala, jota pidetään usein meriakvaarioissa.

## Koko ja ulkonäkö
Kultaluikero kasvaa noin 10&nbsp;cm pitkäksi. Se on luonnostaan keltasävyinen, mutta vaihtaa väriään kameleonttimaisesti ympäristönsä mukaan.

## Alkuperä ja elinympäristö
Kultaluikero elää luonnossa Indopasifisella merialueella Agabanlahdella ja Afrikan kaakkoisrannikolta Marquesas-saarille asti. Se elää alueilla, joissa on paljon kivenkoloja, ja missä korallit kasvavat rehevinä.

## Käyttäytyminen

Kultaluikero on rauhallinen kala. Se piileskelee usein osittain kivenkolossa niin että vain pää pistää esille. Toisin kuin monet muut luikerot, se ei nypi kivissä kasvavaa levää vaan syö vedessä leijuvaa planktonia. Siksi se päätyy erittäin harvoin kiusaamaan koralleja tai selkärangattomia. Kultaluikero on aktiivinen päiväsaikaan ja nöpöttää yöt paikallaan lempiluolassaan.

## Ravinto
Kultaluikero syö luonnossa planktonia, akvaariossa sekaruokaa.

## Lähteet
Ronald Melzack

**Ronald Melzack** O.C., O.Q., Ph.D. (19. heinäkuuta 1929 Montreal, Québec, Kanada – 22. joulukuuta 2019) oli kanadalainen psykologi.

Vuoden 1954 tohtoriopintojensa jälkeen, jotka hän suoritti vaikutusvaltaisen neuropsykologi Donald Olding Hebbin kanssa McGillin yliopistossa Montrealissa, hän alkoi työskennellä aavesärystä kärsivien potilaiden parissa – eli ihmisten kanssa, jotka tuntevat kipua poistetussa raajassa. Hän sai selville, että kivulla on usein vain vähän henkiinjäämisarvoa ja jotkut kivut ovat täysin suhteettomia kudosvaurion laajuuteen nähden. Joskus kipu voi jatkua pitkäänkin vammautuneiden kudosten parannuttua.  Tohtorin tutkinnon jälkeisenä opiskelijana ollessaan Melzack alkoi kerätä ”kipusanoja” ja luokittelemaan niitä eri ryhmiin, kuten ”kuuma”, ”polttava”, ”tulikuuma” ja ”vihlova”.

Vuonna 1975 tämä tavoittelu ”kipusanojen” luokitteluksi johti McGillin Kivun Kyselylomakkeeseen (engl.&nbsp;*McGill Pain Questionnaire*), jota käytetään nykyisinkin kipuklinikoilla ja syövän terminaalihoidoissa ympäri maailman. Vuonna 1965 Massachusettsin teknillisessä korkeakoulussa (engl.&nbsp;MIT) Melzack kehitti yhdessä englantilaisen kollegansa Patrick Wallin kanssa kivun porttikontrolliteorian, joka muun muassa toteaa kivun olevan yhteyksissä menneeseen kokemukseen. Porttikontrolliteoria johti elimistön luonnollisten opiaattien, endorfiinien ja enkefaliinien, arvokkaaseen löytämiseen.

Melzackin viimeisimmät tutkimukset McGillissä osoittavat, että on olemassa kahta erilaista kiputyyppiä, jotka välittyvät eri signaalireittejä pitkin keskushermostoon. Äkillinen, lyhytkestoinen kipu, kuten kipu sormen leikkaushaavan yhteydessä, välittyy Melzackin lateraalijärjestelmäksi kutsumaa reittiryhmää pitkin. Lateraalijärjestelmäksi hän kutsuu reittiä siksi, koska se kulkee aivorungon keskusytimen yhdellä puolella. Pitkäkestoinen kipu, kuten krooninen kipu, välittyy mediaalijärjestelmän kautta, jonka neuronit kulkevat aivorungon keskusytimen läpi.

Melzack on useiden kipukirjojen kirjoittaja ja hän on toimittajakumppani Kivun Arvioinnin Käsikirjassa (engl.&nbsp;*Handbook of Pain Assessment*), 1992. Hän julkaisi myös kirjoja inuittitarinoista ja voitti Kanadan hallituksen taideneuvoston Molson palkinnon (engl.&nbsp;*Canada Council Molson Prize*) vuonna 1985. Vuonna 1995 hänelle myönnettiin Kanadan korkein kansalaiselle myönnettävissä oleva kunniamerkki Order of Canada officer-tasoisena. Vuonna 2000 hänelle annettiin Québecin hallituksen myöntämä korkea kunnia-arvo (engl.&nbsp;*National Order of Québec*) officer-tasoisena.     

## Lähteet

## Aiheesta muualla
* Ronald Melzack, Porttikontrolliteorian kehittäjä, englanniksi
The Amityville Horror

**The Amityville Horror** voi tarkoittaa seuraavia:

*Vuoden 1979 elokuvaa
*Vuoden 2005 elokuvaa
*The Amityville Horror -romaania
Rekkopaita

**Rekkopaita** on Kannaksen ja Inkerinmaan äyrämöisnaisten kansallispuvun osa. Paidassa on kauluksen alapuolella umpeensa kirjailtu nelikulmainen koristelappu, *rekko*. Rekko tulee siihen kohtaan joka paidasta näkyy parhaiten, kun sen päälle puetaan kansallispukuun kuuluva liivihame. ja sen päälle rinnasta avoin kesäinen päällysvaate kostuli. Samalla rekko on suojannut käyttäjänsä kurkkua.

Rekkopaita on ollut osa äyrämöispukua mutta ei savakkonaisten asua.. Rekkopaita liittyy nimenomaan äyrämöisten ja savakkojen vastakkainasetteluun Karjalankannaksella ja Inkerissä. Rekkopaitaa käyttivät äyrämöisten lisäksi myös näille kielellisesti ja kulttuurisesti läheiset Hevaan ja Soikkolan inkerikot Suomenlahden eteläpuolella.

Kun rekko on irrotettavissa, sen voi siirtää aina uudempaan paitaan, kun vanha kuluu puhki tai kun käyttäjä kasvaa ja paita jää pieneksi. Rekkoja on annettu myös perinnöksi. Karjalaiskylissä on ollut taitavia rekontekijöitä, jotka tekivät rekkoja toisillekin, kun puvun käyttäjä (tai hänen äitinsä) ompeli muut paidan osat itse.

## Lähteet

## Aiheesta muualla
*Tuutarin puvun rekkopaita 
*Kuolemajärven puvun paita (kuvia myös muista rekkopaidoista]
*Kansallispukuneuvosto
Ali Benflis

**Ali Benflis** () (s. 8. syyskuuta 1944 Batna, Ranskan Algeria) on algerialainen poliitikko ja entinen Algerian pääministeri. Hän edustaa Kansallista vapautusrintamaa.

Ali Benflis oli Algerian oikeusministeri vuosina 1988–1991 ja elokuusta 2000 toukokuuhun 2003 maan pääministeri. Presidentti Abdelaziz Bouteflika erotti Benflisin, kun tämä käytti asemaansa Kansallisen vapautusrintaman johdossa omassa presidentinvaalikampanjassaan. Hänen edeltäjänsä pääministerinä oli Ahmed Benbitour ja seuraajansa Ahmed Ouyahia. 

Ali Benflis oli ehdolla Algerian presidentiksi, mutta hävisi Abdelaziz Bouteflikalle 8. huhtikuuta 2004. Bouteflika voitti vaalit 85 % äänienemmistöllä, kun toiseksi sijoittunut Benflis sai äänistä ainoastaan 6,4 %.

Benflis pyrki presidentiksi myös vuoden 2014 vaaleissa, jolloin hän tuli toiseksi Bouteflikan jälkeen. Hän sai äänistä 12,18 prosenttia Bouteflikan saadessa niistä 81,53 prosenttia. Benflis syytti vaaleja petokseksi.

Siiviliammatiltaan Benflis on entinen lakimies ja valtion syyttäjä.

## Lähteet
M. H. Abrams

**Meyer Howard ”Mike” Abrams** (23. heinäkuuta 1912 Long Branch, New Jersey – 21. huhtikuuta 2015 Ithaca, New York) oli yhdysvaltalainen kirjallisuuskriitikko. Hänet tunnetaan romantiikan ajan kirjallisuutta käsittelevästä tutkimuksestaan.

Abrams syntyi Long Branchissa, New Jerseyssä. Hän sai tohtorinarvon Harvardin yliopistosta 1940 ja pääsi professoriksi Cornellin yliopistoon.

Abramsin tunnetuimpiin teoksiin kuuluvat *Norton Anthology of English Literature* (ensimmäinen painos 1962) ja *The Mirror and the Lamp: Romantic Theory and the Critical Tradition* (1953). Hän oli vuodesta 1937 naimisissa Ruth Claire Gaynesin kanssa tämän kuolemaan asti 2008.

## Lähteet
Luciano Gatto

**Luciano Gatto** (s. 31. toukokuuta 1934 Venetsia, Italia) on Disneyn eläinmaailman piirtäjä. Hänen piirtämiään sarjakuvia on ilmestynyt taskukirjoissa. Hänen sarjoissaan esiintyy yleensä Roope Ankka.

## Ura

1950-luvun lopulla koko ikänsä piirtänyt Luciano Gatto piirsi lapsille suunnattua sarjakuvaa ollessaan vähän yli 20-vuotias. Disneylle Gatto palkattiin samoihin aikoihin. Aluksi, vuosina 1956–1958 Gatto työskenteli Romano Scarpan tussaajana, mutta jo 1960-luvun alussa hän alkoi saada vastuuta piirtämisestään. Lisäksi Gatto on piirtänyt Raviolo Kidin seikkailuja sekä muitakin sarjakuvia kuten *Okey Papero*, *Mao Duebaffi*, *Geppo*, *Nonna Abelarda*, *Pietrino* ja monia muita.

Luciano Gatto kuuluu tunnetuimpiin italialaisiin sarjakuvataiteilijoihin. Hän teki vuosina 1957–2019 yhteistyötä *[[Topolino (lehti)|Topolino]]*-lehden kanssa ja teki yli 500 tarinaa yli kuudenkymmenen vuoden aikana sekä muita sarjakuvasarjoja, jotka on julkaistu Italiassa ja ulkomailla. Gatto jäi eläkkeelle *Topolinosta* vuonna 2003 ollessaan 69-vuotias, mutta piirsi vielä satunnaisesti tarinoita vuoteen 2019 asti.

## Lähteet

## Aiheesta muualla
Luciano Gatto Aku Ankka-sivustolla
Airi Säilä

**Airi Tellervo Säilä (oik. Säilä-Salin)** (29. huhtikuuta 1907 Helsinki – 1. elokuuta 1991 Espoo) oli suomalainen tanssija ja koreografi. Hän toimi 1940-, 1950- ja 1960-luvulla erilaisissa elokuvissa koreografina. Lisäksi hän esiintyi 1930- ja 1940-luvulla elokuvissa tanssijana.

Säilä perusti vuonna 1950 balettikoulun, josta myöhemmin muodostui Vantaan lapsibaletti.

Säilän puoliso oli balettitanssija Alf Salin. Sekä Säilä että hänen puolisonsa palkittiin vuonna 1956 Pro Finlandia -mitalilla.

## Lähteet

## Kirjallisuutta
* Auli Räsänen 1986. *Tanssi on elämäni – Airi Säilä*. Helsinki: Tammi. 

## Aiheesta muualla
*